|  |  |
| --- | --- |
| Numri i lëndës: | 2018:039892 |
| Datë: | 26.07.2018 |
| Numri i dokumentit:  | 00090747 |

**P nr.1276/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit E,K sipas aktakuzës së PTH-së D.P. në Pejë PP/II.nr .2769/17 të dt.11.12.2017 për shkak të veprës penale: ndryshim i njehsorit të shërbimeve nga neni 323 par 2 të KPRK-së, pas përfundimit të shqyrtimit fillestar, publik dhe me gojë, të mbajtur në pranin e të pandehurit E. K. dhe të prokurorit të shtetit Sanije Gashi Seferi me dt.26.7.2018 ka marrë dhe botërisht ka shpallë këtë:

**A K T GJ Y K I M**

**I pandehuri E.K. i lindur me dt.09.6.1975 në P.“I. P. D ” nr. 66, ku edhe tani jeton, i biri T dhe nënës Z e gjinisë F , Shqiptar, shtetas i Republikës së Kosovës, gjendet në liri.**

**ËSHTË FAJTOR**

Për arsye se:

 Me dt. 12.7.2017, në orët e para të mëngjesit , në vendin e quajtur Q e B , pjesë e territorit të Parkut Kombëtar “ B e N ” , i cili administrohet nga drejtorati për administrimin e Parkut Ndërkombëtar “ B e N ” , zyra në P , i pandehuri me qëllim të vjedhjes ka prerë 3 copë trungje të llojit “Pishë”, me diametër 45-47cm , me lartësi 12 ,m, e me vëllim të përgjithshëm prej 3.07 m3 , e më pas me të njëjtat është zënë nga policia e Kosovës duke i transportuar , me çka drejtoratit në fjalë i ka shkaktuar dëm.

-me çka ka kryer vepre penale : vjedhje e pyllit nga neni 358 par 2 të KPRK-së

Prandaj gjykata të pandehurin konform nenit 41, 42,43,46 ,49 ,50,51,52, 76 dhe nenit 358 par 2 të KPRK-së.

**E GJYKON :**

1.Me dënim me gjobë në lartësi prej 200 euro , e të cilën gjobë i pandehuri fare nuk do ta paguaj nëse në afat prej 1( një )viti nuk kryen ndonjë vepër tjetër penale .

Dhe :

 **Me dënim burgu,**

2.Në atë mënyrë që ia përcakton dënimin me burg në kohëzgjatje prej 4 muajsh , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale

I pandehuri për shkak të gjendjes së varfër ekonomike lirohet nga pagimi i paushallit gjyqësor .

Masa drunore në diametër 45-47 cm, me lartësi 12 metra me vëllim të përgjithshëm prej 3.07m3 - KNFISKOHET

E dëmtuara për realizimin e kërkesës pasurore juridike udhëzohet në kontest civil.

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt.11.12.2017, kundër të pandehurit E. K , ka ngritë aktakuzë PP/II. nr.2769/17 për vepër penale : vjedhje e pyllit nga neni 358 par 2 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme gjendjen të jetë të varfër ekonomike i pandehuri është mbajtës i familjes prej 6 anëtarësh dhe jeton në një shtëpi të huaj pa qira , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

Vendimi mbi konfiskimin substancës narkotike është marrë konform nenit 62 par 2 pika 2.7 dhe nenit 69 të KPRK-së.

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.26.7.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .